Tobraselja
Tobraselja on küla Viljandi maakonnas Viljandi vallas. Külas elab 70 inimest. 1945. aastal oli küla nimekirjas Tobra-Selja nime all, alates 1977. aastast Tobraselja. Külanimi on tuletatud Tobra ja Selja talu nimedest, millest Tobra on vana ja Selja olevat rajatud pärast Karula mõisa jagamist. Silla talus on registreeritud Furniteks OÜ, mis valmistab puidust uksi, aknaid, kööke, garderoobe. Külast voolavad läbi Uueveski oja ja Koka oja, küla läänepiiril voolab Polli oja. Külas asub Karula raba. Kuni 2013. aastani kuulus küla Saarepeedi valda.